**Zápisnica**

**Zo zasadnutia Žiackej školskej rady**

**pri Strednej odbornej škole technickej, Vranovská 4, Bratislava**

**13.11.2018**

Program:

1. Otvorenie zasadnutia
2. Dohoda o spolupráca s internátnou žiackou školskou radou
3. Rozdelenie ostatných funkcií (športový, kultúrny a informačný referent)
4. Návrhy na činnosť (plán práce ŽŠR) a návrhy na rozpočet na aktuálny školský rok
5. Vianočný futbalový turnaj s programom
6. Pomoc pri florbalovom turnaji
7. Rôzne

Ad. 1: Mgr. Petra Pavelková, ako koordinátorka ŽŠR pri SOŠ technická, Vranovská 4, Bratislava, otvorila zhromaždenie, na ktorom bolo prítomných 5 žiakov, zástupcov tried.

Ad.2: P. Pavelková oboznámila žiakov so situáciou v Rade školy a odporúčala žiackej školskej rade prijať uznesenie o spolupráci s internátnou školskou radou. Prítomný diskutovali o možnostiach spolupráce, nakoniec sa dohodli na znení uznesenia, ktoré následne schválili. Žiaci odsúhlasili hlasovaním 5 za, 0 proti, 0 sa zdržalo hlasovania, uznesenie č. 2 žiackej školskej rady o spolupráci s internátnou žiackou radou, ako je uvedené v uznesení.

Ad. 3: Žiaci si dobrovoľne rozdelili úlohy referentov pre jednotlivé oblasti.   
 Za **športového referenta** bol navrhnutý **Jozef Dornai** a verejným hlasovaním 4 za, 0 proti, 1 sa zdržal bol aj zvolený. Športový referent plánuje, organizuje, koordinuje športové podujatia.

Za **kultúrneho referenta** bola navrhnutá **Veronika Kolárová** a verejným hlasovaním 4 za, 0 proti, 1 sa zdržala bola aj zvolená. Kultúrny referent plánuje, organizuje a koordinuje kultúrne podujatia.

Vzhľadom na to, že **Marián Hrozen** (I.ZO) prejavil záujem o post **mediálneho referenta**, členovia žiackej školskej rady hlasovali 5 za, 0 proti a 0 sa zdržalo, a tak zvolili Mariána Hrozena na túto funkciu. Mediálny referent predkladá návrhy na články, príspevky alebo obrazovú dokumentáciu (fotografie, náčrty, skice) na uverejňovanie na webovú stránku školy, facebookovú stránku školy, na nástenky. Príspevky na web a FB odosiela na schválenie p. Krajčiovej, ktorá je zodpovedná za ich následné uverejnenie.

Ad. 4: Vzhľadom na krátkosť času predseda ŽŠR navrhol presunúť ďalšiu časť programu na nasledujúci deň. Všetci prítomní členovia ŽŠR s návrhom súhlasili a dohodli si stretnutie na 14.11.2018 o 12:25 hod. Zároveň sa členovia dohodli, že na zajtrajšie stretnutie prídu s konkrétnymi návrhmi na činnosť a rozpočet na budúci rok.

V Bratislave, dňa 13.11.2018 predseda ŽŠR Samuel Prvonič

Koordinátor: Mgr. Petra Pavelková